Es mirmidons seguien damb armes e en bon orde ath magnanim Patrocle, enquia qu’artenheren as teucri e les escometeren damb grana fòrça, en tot esparger-se coma es abelhes que son en camin, quan es gojats, seguint eth sòn costum de shordar-les, les irriten e artenhen damb era sua imprudéncia que damnatgen a gran numèro de persones, pr’amor que, se bèth caminaire passe per aquiu e sense voler les botgen, vòlen e defenen damb in valerós as sòns hilhets; damb un còr e ua animositat semblales, s’espargeren es mirmidons dès es naus, e formèren ua cridadissa immensa.